Muutettu ehdotus: Euroopan parlamentin ja neuvoston asetus siirtymään joutuneiden väestöryhmien avustamista Aasian ja Latinalaisen Amerikan kehitysmaissa koskevista toimista annetun neuvoston asetuksen (EY) N:o 443/97 voimassaolon pidentämisestä /* KOM/2000/0410 lopull. - COD 1999/0194 */



Virallinen lehti nro C 337 E , 28/11/2000 s. 0147 - 0148



Muutettu ehdotus: EUROOPAN PARLAMENTIN JA NEUVOSTON ASETUS siirtymään joutuneiden väestöryhmien avustamista Aasian ja Latinalaisen Amerikan kehitysmaissa koskevista toimista annetun neuvoston asetuksen (EY) N:o 443/97 voimassaolon pidentämisestä (komission EY:n perustamissopimuksen 250 (2) artiklan nojalla esittämä) PERUSTELUT A. Periaatteet Komissio antoi 15. syyskuuta 1999 ehdotuksen Euroopan parlamentin ja neuvoston asetukseksi siirtymään joutuneiden väestöryhmien avustamista Aasian ja Latinalaisen Amerikan kehitysmaissa koskevista toimista annetun neuvoston asetuksen (EY) N:o 443/97 voimassaolon pidentämisestä (KOM(1999)443 lopullinen - C5-0146-1999 - 99/0194(COD). Euroopan parlamentin kehitysyhteistyövaliokunnan mietintö julkaistiin 14. maaliskuuta 2000. Mietinnössä esitettiin neljää tarkistusta komission 15. syyskuuta 1999 antamaan ehdotukseen, ja Euroopan parlamentti hyväksyi sen ensimmäisessä käsittelyssään 4. toukokuuta 2000. Tässä yhteydessä asiasta vastaava komissaari esitti kantansa kuhunkin tarkistukseen, jotka kaikki se hyväksyy. Tarkistusten perusteella komissio on laatinut muutetun ehdotuksen. B. Tarkistusten selostus Komissio hyväksyi kaikki neljä Euroopan parlamentin esittämää tarkistusta. Ensimmäisen tarkistuksen osalta komissaari täsmensi, että toimintakertomuksen epävirallinen versio on toimitettu Euroopan parlamentin kehitysyhteistyövaliokunnalle ja että virallinen versio toimitetaan kesäkuun aikana. Tarkistukset kaksi ja kolme hyväksyttiin, koska ne heijastavat toimielinten yhteistyön puitteita talousarvion kurinalaisuuden ja komiteamenettelyn osalta. Neljäs tarkistus hyväksyttiin, koska komissio toimittaa Euroopan parlamentille ja neuvostolle riippumattoman arvioinnin syyskuussa 2000. 1999/0194 (COD) Muutettu ehdotus: EUROOPAN PARLAMENTIN JA NEUVOSTON ASETUS siirtymään joutuneiden väestöryhmien avustamista Aasian ja Latinalaisen Amerikan kehitysmaissa koskevista toimista annetun neuvoston asetuksen (EY) N:o 443/97 voimassaolon pidentämisestä EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 179 artiklan 1 kohdan, ottavat huomioon komission ehdotuksen, [1] [1] EYVL C 21 E, 25.1.2000, s. 65. noudattavat perustamissopimuksen 251 artiklassa määrättyä menettelyä, [2] [2] Euroopan parlamentin kanta 4.5.2000. sekä katsovat seuraavaa: (1) Siirtymään joutuneiden väestöryhmien avustamista Aasian ja Latinalaisen Amerikan kehitysmaissa koskevista toimista annetun neuvoston asetuksen (EY) N:o 443/97 voimassaolo päättyy 31 päivänä joulukuuta 1999. (2) Olisi aiheellista pidentää kyseisen asetuksen voimassaoloa 31 päivään joulukuuta 2000 ja mukauttaa samalla rahoitusohjetta ja määrärahakautta, sellaisina kuin niistä säädetään asetuksen (EY) N:o 443/97 6 artiklan 1 kohdassa. (3) Asetuksessa (EY) N:o 443/1997 säädetään, että komissio antaa vuosittain kertomuksen Euroopan parlamentille ja neuvostolle; kyseisen kertomuksen pitäisi olla käytettävissä ennen tämän asetuksen antamista, OVAT ANTANEET TÄMÄN ASETUKSEN: 1 artikla 1. Korvataan neuvoston asetuksen (EY) N:o 443/97 14 artiklan toinen kohta seuraavasti: "Sitä sovelletaan 31 päivään joulukuuta 2000." 2. Korvataan neuvoston asetuksen (EY) N:o 443/97 6 artiklan 1 kohta seuraavasti: "1. Yhteisön rahoitus 1 artiklassa tarkoitettuihin toimiin annetaan viiden vuoden kaudeksi (1996-2000). Tämän ohjelman toteuttamiseksi kaudella 1996-2000 käytettävä rahoituskehys on 280 miljoonaa euroa. Budjettivallan käyttäjä hyväksyy vuosittaiset määrärahat rahoitusnäkymien puitteissa." 3. Korvataan neuvoston asetuksen (EY) N:o 443/97 10 artiklan 2 kohta seuraavasti: "2. Tähän artiklaan viitattaessa sovelletaan aina neuvoston päätöksen 1999/468/EY [3] 4 artiklaa 7 ja 8 artiklan säännösten mukaisesti. Päätöksen 1999/468/EY 4 artiklan 3 kohdassa tarkoitetuksi määräajaksi vahvistetaan yksi kuukausi." [3] EYVL L 184, 17.7.1999, s. 23. 1 a artikla Komissio antaa Euroopan parlamentille ja neuvostolle viimeistään neljä kuukautta ennen neuvoston asetuksen (EY) N:o 443/97 voimassaolon päättymistä ohjelman hallinnointia koskevan yleisen arviointikertomuksen, jossa yksilöidään ohjelman vahvuudet ja heikkoudet sekä esitetään suosituksia ohjelman vaikutuksen tehostamiseksi. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [...]. Euroopan parlamentin puolesta Neuvoston puolesta [...] [...] Puhemies Puheenjohtaja